สิ้นปีงบประมาณ 2018 Fast Retailing จะตั้งเป้ามีกำไรจากการดำเนินงานแตะกี่แสนล้านเยน
Fast Retailing เพิ่งประกาศผลกำไรจากการดำเนินงานในไตรมาสล่าสุด (สิ้นสุดเดือนพ.ค.) ออกมาว่าทำได้กว่า 68,400 ล้านเยน (ราว 20,000 ล้านบาท) หลังการขยายตลาดในต่างประเทศค่อนข้างประสบความสำเร็จ Uniqlo กลายเป็นแบรนด์ที่ยอมรับในต่างประเทศ ช่วงนี้ Fast Retailing ทำตลาดแบรนด์ Uniqlo ในต่างปรเทศหนักมาก อย่างล่าสุดก็เพิ่งมีการคาดการณ์ว่าได้เซ็นสัญญามูลค่า 30 ล้านดอลลาร์สหรัฐ (ราว 1,000 ล้านบาท) กับ Roger Federer นักเทนนิสชื่อดังเพื่อสนับสนุนชุดกีฬาให้ รวมถึงเริ่มขยายสาขาไปยังกลุ่มยุโรปถึง 9 ประเทศอีกด้วย จากเดิมที่พื้นที่ดังกล่าวยังไม่มีหน้าร้านมากนัก อย่างไรก็ตามการรุกตลาดต่างประเทศหนักขนาดนี้ก็ส่งผลให้ผลกำไรจากการดำเนินงานของ Uniqlo เพิ่มขึ้นอย่างชัดเจน โดยไตรมาสล่าสุดที่เพิ่งจบในเดือนพ.ค. นั้นเติบโตถึง 37% เมื่อเทียบกับช่วงเวลาเดียวกันในปีก่อน คิดเป็นมูลค่า 68,400 ล้านเยน (ราว 20,000 ล้านบาท) สูงกว่าที่นักวิเคราะห์คาดการณ์ไว้เสียอีก จึงไม่แปลกที่สิ้นปีงบประมาณนี้ Fast Retailing จะตั้งเป้ามีกำไรจากการดำเนินงานแตะ 2.25 แสนล้านเยน (ราว 66,500 ล้านบาท) เพราะยอดขายในต่างประเทศนั้นเริ่มมีสัดส่วนมากกว่าในประเทศแล้ว ผ่านการจำหน่ายเสื้อยืดสกรีนลายต่างๆ รวมถึงชุดสำหรับพนักงานออฟฟิศ ส่วนตลาดในประเทศนั้น Fast Retailing ก็มีแผนเปิดหน้าร้านให้มีมากกว่า 800 สาขา และพยายามสร้างยอดขายผ่านช่องทาง Online มากขึ้นเพื่อตอบสนองความต้องการของผู้บริโภคในปัจจุบัน โดยตอนนี้สัดส่วนของ Online คิดเป็น 7.8% ของยอดขายในประเทศทั้งหมด สรุป เมื่อเติบโตขนาดนี้ก็ไม่แปลกที่ Fast Retailing จะเป็นผู้นำในโลกเครื่องแต่งกายจากเอเชีย เพราะด้วยผลกำไรจากการดำเนินงานกว่า 20,000 ล้านบาท และการขยายสาขาไปในต่างประเทศที่มากขึ้น ดังนั้นคงต้องเฝ้าดูกันต่อไปว่าอาณาจักรนี้จะมีอะไรเกิดขึ้นอีก และจะพึ่งพาแค่แบรนด์ Uniqlo ได้ตลอดหรือไม่
สิ้นปีงบประมาณ 2018 Fast Retailing จะตั้งเป้ามีกำไรจากการดำเนินงานแตะ 2.25 แสนล้านเยน (ราว 66,500 ล้านบาท) เพราะยอดขายในต่างประเทศนั้นเริ่มมีสัดส่วนมากกว่าในประเทศแล้ว ผ่านการจำหน่ายเสื้อยืดสกรีนลายต่างๆ รวมถึงชุดสำหรับพนักงานออฟฟิศ